# RAZPIS

**12. državno tekmovanje gozdnih delavcev Slovenije**

**Družba Slovenski državni gozdovi skupaj s Srednjo gozdarsko in lesarsko šolo Postojna 21. septembra 2019 organizira 12. državno tekmovanje gozdnih delavcev Slovenije.**

**Kraj tekmovanja:** šolski poligonSrednje gozdarske in lesarske šole Postojna, Tržaška cesta 36, Postojna

**Datum**: 20. in 21. september 2019

## Program

Petek, 20. septembra 2019:

* ob 15. uri strokovni odbor in razsodišče pregledata in prevzameta poligon ter merilne instrumente
* ob 16.30. uri prihod sodnikov in vodij ekip na tekmovalni poligon
* ob 17.00 uri posvet sodnikov, vodij ekip, razsodišča in strokovnega odbora v dijaškem domu (učilnica št. 17)
* ob 18. uri žrebanje startnih številk tekmovalcev
* ob 19. uri večerja v Hotelu Epic Postojna

Sobota, 21. septembra 2019:

* do 8. ure zbor tekmovalcev in vseh drugih sodelujočih ob poligonu
* ob 8.30 prihod tekmovalnih ekip na poligon in uradno odprtje tekmovanja
* ob 9. uri začetek tekmovanja
* kosilo
* od 14. do 16. ure kleščenje
* ob 16.30 razglasitev rezultatov in podelitev medalj ter priznanj

## Organizacija

Organizacijski odbor:

* Peter Kolar, predsednik in vodja tekmovanja
* Marjan Vadnu, član in pomočnik vodje tekmovanja
* Tomaž Ščuka, član in vodja poligona
* Tomi Ivanič, član in pomočnik vodje poligona
* Janez Zafran, član
* Suzana Rankov, član

Strokovni odbor:

* Peter Kolar, predsednik
* Marjan Vadnu, član
* Tomaž Ščuka, član
* Dušan Gradišar, član
* Tomi Ivanič

Razsodišče:

* Dušan Gradišar, predsednik
* Silvo Peljhan
* Adolf Trebec

**Dela in naloge strokovnega odbora ter razsodišča:**

* Priprava in potrditev pravil
* pregled in prevzem tekmovalnega poligona in merilnih instrumentov

**Dela in naloge razsodišča tekmovanja:**

* razpored sodnikov in določitev vodij za vse discipline in kontrola rezultatov
* priprava in vodenje posveta sodnikov in vodij ekip z namenom pojasnitve pravil tekmovanja in sojenja
* vodenje in nadzor dela sodnikov
* obravnavanje in reševanje pritožb med tekmovanjem
* razsodbe sprejemata vsaj dva člana razsodišča, funkcijo glavnega sodnika ima predsednik razsodišča
* potrditev in odobritev razglasitve rezultatov tekmovanja

## Pravilnik tekmovanja

Pravilnik tekmovanja, ki ga je pripravil strokovni odbor, bo objavljen na spletni strani [www.sidg.si](http://www.sidg.si) ter družbenih omrežjih tekmovanja in organizatorjev.

**Tekmovalne discipline:**

1. menjava verige in obračanje letve
2. kombinirani rez
3. precizni rez na podlagi
4. zasek in podžagovanje
5. kleščenje

Organizator lahko spremeni vrstni red disciplin, vendar si morajo discipline pod točkami I., II. in III. slediti z enako nastavitvijo motorne žage. Disciplina kleščenje se opravi zadnja, in sicer po seštevku predhodnih tekmovalnih disciplin v obratnem vrstnem redu – od zadnjega uvrščenega do prvega uvrščenega. V vseh disciplinah se tekmuje na struženi hlodovini iglavcev. Količki pri kleščenju so izdelani iz lesa iglavcev.

Vse discipline se izvedejo 21. septembra 2019.

## Tekmovalna pravica

1. Vsaka ekipa šteje štiri tekmovalce.
2. Posamično se tekmuje v konkurenci profesionalnih gozdnih delavcev, tekmovalcev, ki so mlajši od 23 let oziroma so 23 let dopolnili v letu 2019 (U 24), in v ženski konkurenci.

1. Tekmovati smejo polnoletni državljani Republike Slovenije, ki so usposobljeni za delo v gozdu (NPK ali višja strokovna gozdarska izobrazba). Vsi tekmovalci tekmujejo na lastno odgovornost.

1. Ne glede na prejšnjo točko lahko na tekmovanju nastopijo tudi vabljene ekipe, ki tekmujejo na odgovornost svoje vzgojno-izobraževalne ustanove:
   * dijaki Srednje gozdarske in lesarske šole iz Postojne
   * študenti Višje strokovne šole za gozdarstvo in lovstvo iz Postojne
   * študenti gozdarstva Biotehniške fakultete iz Ljubljane (izjemoma lahko nastopijo v okrnjeni sestavi, točke dobijo le kot posamezniki)
   * dijaki Srednje lesarske šole Maribor
2. Na tekmovanje izven konkurence so lahko vabljene ekipe iz tujine (Avstrije, Hrvaške in Srbije).

1. Prijavitelj ekipe je pri sestavi tekmovalne ekipe dolžan upoštevati zahteve pod točkama

3. in 4., ter skupaj s prijavo dostaviti ustrezna dokazila.

1. Ekipo zastopa vodja, ki ima pravico spremljati ocenjevanje svojih tekmovalcev in pravico do pritožbe. V tekmovalni prostor sme vstopiti le z dovoljenjem sodnikov.

1. Pogoj za sodelovanje na tekmovanju je plačana startnina za vsakega posameznega tekmovalca na transakcijski račun SiDG, odprt pri DBS: SI56 1910 0001 1365 253.
2. Startnina znaša 70 EUR za prijavljenega tekmovalca in mora biti plačana biti ob prijavi ekipe oz. najpozneje do 31. julija 2019. V primeru odpovedi udeležbe posameznika ali ekipe se startnina plačniku ne vrne. Startnina je namenjena kritju osnovnih organizacijskih in izvedbenih stroškov tekmovanja ter vključuje še večerjo 20. septembra in kosilo 21. septembra. Plačila startnine so oproščene vabljene ekipe (točka 4).

## Točkovanje in uvrstitve

* Tekmovalne discipline: menjava verige in obračanje letve, kombinirani rez, precizni rez na podlagi, zasek in podžagovanje ter kleščenje.
* Za določanje tekmovalnega rezultata sodniki uporabljajo merilne naprave in druge pripomočke (priskrbi jih organizator) v skladu s pravili.
* Rezultati merjenja se zapišejo v zapisnik, ki ga podpišejo sodnik, tekmovalec in kontrolor rezultatov.
* Končne rezultate potrdi razsodišče.
* Tekmovalci dobijo točke za dosežen čas, za doseženo natančnost in kakovost opravljene preizkušnje.
* Za kršitev varnosti, pravil in za napake pri delu (žaganju) dobijo kazenske točke.

Pridobljenim točkam v posameznih disciplinah se odštejejo negativne kazenske točke.

* Udeleženčev dosežek za posamezno disciplino je seštevek doseženih točk z odbitnimi kazenskimi točkami. Če je seštevek kazenskih točk večji od doseženih, je rezultat pri disciplini nič točk.
* Točkovanje je posamično in ekipno.
* Končni vrstni red tekmovalcev je določen s skupnim seštevkom doseženih točk v posameznih tekmovalnih disciplinah.
* Najboljši tekmovalec je tisti, ki zbere največ točk.
* Za ekipni rezultat se šteje vsota doseženih točk vseh štirih tekmovalcev ekipe.
* Če dva tekmovalca ali ekipi zbereta enako število točk, je zmagovalec tisti, ki je med tekmovanjem zbral manjše število kazenskih točk. Če je tudi v tem primeru rezultat izenačen, je zmagovalec tisti, ki je dobil večje število točk pri "zaseku in podžagovanju".

## Ugovori in pritožbe

* Vodja ekipe lahko za ocenjevanje sodnikov vloži pisno pritožbo razsodišču tekmovanja v roku 10 minut od zaključenega zapisnika, ki ga tekmovalec še ni podpisal.
* Obrazec za pritožbe ima zapisnikar pri posamezni disciplini.
* Pritožbo obravnava razsodišče tekmovanja takoj po prejemu in takoj tudi razsodi. Odločitev razsodišča tekmovanja je dokončna.

## Podelitev medalj

Organizacijski odbor ob razglasitvi rezultatov tekmovanja prvim trem najboljšim ekipam in posameznikom podeli medalje in pokale.

## Tekmovalci v konkurenci državnega prvenstva

* Prve tri ekipe prejmejo pokale, tekmovalci pa medalje.
* Prvi trije posamezniki v vsaki kategoriji (PRO, U 24 in W) v skupni razvrstitvi prejmejo pokale.
* Prvi trije v posamezni tekmovalni disciplini prejmejo medalje.

**Tekmovalci zunaj konkurence državnega prvenstva**

* Prve tri ekipe in prvi trije tekmovalci zunaj konkurence prejmejo plakete.

## Svetovno prvenstvo

* V širši izbor državne ekipe Slovenije, ki bo pod strokovnim vodstvom nastopila leta 2020 na 34. svetovnem prvenstvu v Srbiji, se uvrstijo štirje najvišje uvrščeni posamezniki državnega prvenstva v tekmovalnem razredu in dva najbolje uvrščena mlajša tekmovalca "U-24", od 18. do 24. leta, ki morajo predvideno starost izpolnjevati v letu svetovnega prvenstva, in najbolje uvrščena tekmovalka. Dodatnega tekmovalca lahko v ekipo povabi trener državne ekipe. V dokončno državno ekipo se uvrstijo trije tekmovalci ne glede na starost in en mlajši tekmovalec (do 24 let). Izbor ekipe opravi trener v zaključni fazi priprav na osnovi doseženih rezultatov na treningih do 31. maja 2020, ko se oblikuje ekipa za 34. svetovno prvenstvo, ki bo potekalo v Srbiji.
* Tekmovalci se bodo za nastop na 34. svetovnem prvenstvu v Srbiji pripravljali pod strokovnim vodstvom ekipe v predvidenem času do odhoda na svetovno prvenstvo. Trenerja ekipe določi strokovni odbor. Lokacija priprave se bo določila naknadno.

## Nastanitev in stroški

* Večerja dan pred tekmovanjem in prehrana ter pijača na dan tekmovanja bodo brezplačno zagotovljeni vsem tekmovalcem, vodjem ekip, sodnikom, članom organizacijskega in strokovnega odbora in razsodišča ter vabljenim gostom.
* Zagotovljena bosta nastanitev z zajtrkom za sodnike, tekmovalce ter vodje ekip, ki želijo prespati V Postojni.
* Stroške prenočitev za tekmovalce in vodje ekip krije prijavitelj ekipe. Cena nočitve z zajtrkom v dvoposteljni sobi znaša 20 EUR/noč + 2 EUR turistične takse.
* Za sodnike, organizacijski in strokovni odbor ter razsodišče stroške nočitve in zajtrka krije organizator tekmovanja.
* **Nastanitev ter zajtrk in kosilo na dan tekmovanja bosta v dijaškem domu Srednje gozdarske in lesarske šole v Postojni. Vse, ki želite prenočiti, prosimo, da to 31. julija 2019 označite na prijavnici.**
* Stroške prihoda na tekmovanje krijejo udeleženci sami.

## Navijači in gledalci

Tekmovanje, ki ga bo popestrila vrsta spremljevalnih dogodkov, si lahko brezplačno ogleda vsak. Dobrodošle so družine tekmovalcev.

## Prijava ekipe

Ekipe prijavite do 31. julija 2019 (priložen obrazec) na e-naslov tekmovanje@sidg.si ali po pošti na naslov Slovenski državni gozdovi, Rožna ulica 39, 1330 Kočevje (s pripisom DTGD 2019). K prijavi priložite fotokopijo potrdila o plačilu startnine. V primeru prevelikega števila prijav si organizator tekmovanju pridržuje pravico do omejitve števila ekip in tekmovalcev. Na tekmovanje bodo sprejete ekipe, ki bodo prijavo poslale prej.

## Prijava sodnikov

Sodnike, ki želijo sodelovati pri sojenju na državnem tekmovanju, prijavite do 31. julija 2019 (priložen obrazec) na e-naslov tekmovanje@sidg.si ali po pošti na naslov Slovenski državni gozdovi, Rožna ulica 39, 1330 Kočevje (s pripisom DTGD 2019).

## Informacije in pojasnila v zvezi z razpisom in tekmovanjem

* Peter Kolar, [peter.kolar@sidg.si](mailto:peter.kolar@sidg.si), 041 837 440
* Tomaž Ščuka (tekmovalni poligon), [scuka.tomaz@gmail.com](mailto:scuka.tomaz@gmail.com), 051 668 010
* Suzana Rankov, [suzana.rankov@sidg.si](mailto:suzana.rankov@sidg.si), 041 540 064

**O morebitnih spremembah boste obveščeni sproti, dogajanje pa lahko spremljate tudi na Facebook strani Tekmovanje gozdnih delavcev in na spletni strani** [**www.sidg.si**](http://www.sidg.si)**.**

**Priloge:**

* prijavnica za ekipe
* prijavnica za sodnike

## PRIJAVNICA ZA EKIPE

**12. državno tekmovanje gozdnih delavcev Slovenije**

Postojna, 21. septembra 2019

|  |
| --- |
| Prijavitelj ekipe: |
| Naslov: |
| E-naslov: |
| Tel. št.: |

|  |  |  |  |  |  |
| --- | --- | --- | --- | --- | --- |
| Ekipa  (ime ekipe): |  |  |  |  |  |
| Priimek in ime tekmovalca | Rojen (dan, mesec,  leto) | Naslov, e-naslov | Tel. št. | Znamka  in tip  motorne žage | Nočitev:  DA/NE |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| Vodja ekipe  (priimek in ime) | Naslov | E-naslov |  | Tel. št. |  |
|  |  |  |  |  |  |

**Prijavnico do 31. julija 2019 pošljite na e-naslov** [**tekmovanje@sidg.si**](mailto:tekmovanje@sidg.si) **ali po pošti na naslov Slovenski državni gozdovi, Rožna ulica 39, 1330 Kočevje (s pripisom DTGD 2019). K prijavi priložite fotokopijo potrdila o plačilu startnine.**

S podpisom potrjujemo, da so prijavljeni redno ali pogodbeno zaposleni v gozdarski gospodarski družbi oz. organizaciji, ki se ukvarja z gozdarstvom.

Kraj in datum:

Podpis prijavitelja:

## PRIJAVNICA ZA POSAMEZNIKE

**12. državno tekmovanje gozdnih delavcev Slovenije**

Postojna, 21. septembra 2019

|  |
| --- |
| Tekmovalec: |
| Naslov: |
| E-naslov: |
| Tel. št.: |

|  |  |  |  |  |  |
| --- | --- | --- | --- | --- | --- |
| IME IN PRIIMEK: | |  |  | Kategorija (obkroži):  **PRO U 24 W** | |
| Priimek in ime tekmovalca | Rojen (dan, mesec, leto) | | | Znamka  in tip  motorne žage | Nočitev:  DA/NE |
|  |  | | |  |  |

## PRIJAVNICA ZA SODNIKE

**12. državno tekmovanje gozdnih delavcev Slovenije**

Postojna, 21. septembra 2019

|  |
| --- |
| Predlagatelj: |
| Naslov: |
| E-naslov: |
| Tel. št.: |

| Predlagani sodniki |  |  |  |  |  |
| --- | --- | --- | --- | --- | --- |
| Priimek in ime | Naslov | E-naslov | Tel. št. | Nočitev: DA/NE | Disciplina\* |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

\*Organizator tekmovanja bo izbral sodnike, in jih, če bo le mogoče, razvrstil na želeno tekmovalno disciplino ter izbrane sodnike obvestil o razvrstitvi.

**Prijavnico do 31. julija 2019 pošljite na e-naslov** [**tekmovanje@sidg.si**](mailto:tekmovanje@sidg.si) **ali po pošti na naslov Slovenski državni gozdovi, Rožna ulica 39, 1330 Kočevje (s pripisom DTGD 2019).**

Kraj in datum:

Podpis prijavitelja: